唐朝時間江西嗰行政規劃

唐朝時間江西嗰行政規劃係話唐朝到江西設置嗰行政規劃。箇時間江西攏共設立八隻州。編制上話，州嗰戶口有4萬以上嗰叫「上州」，州嗰戶口有2萬以上嗰叫「中州」，州嗰戶口不到2萬嗰叫「下州」，箇裡話嗰上中下三隻等級係根據《舊唐書·地理志》來嗰。到《新唐書·地理志》裡頭，江西八州都拕標記為「上」。故係江西八州同到佢俚嗰級別係：
洪州，上都督府
饒州，下州
吉州，上州
撫州，中州
袁州，下州
信州，上州
江州，中州
虔州，中州

建制嗰歷史
唐朝嗰頭先幾年子，隋朝編制嗰「郡」一下子拕改成哩「州」，「郡太守」也跟到拕改成哩「州刺史」，「緣邊鎮守及襟帶之地，置總管府，以統軍戎」。《舊唐書》，卷三十八咁到公元622年，「江州總管府」同到「洪州總管府」就拕設立起來。

江州總管府下頭管到江、鄂、智、浩四隻州。公元624年，「江州總管府」又接到拕改做「江州都督府」。等到哩公元627年，林士弘嗰勢力拕消滅，江州都督府也拕取消嘍。

洪州總管府起頭係管到洪、饒、撫、吉、虔、南平六隻州。公元624年，佢拕改做「洪州都督府」。公元628年。佢管到洪、饒、撫、吉、虔、袁、江、鄂八隻州。仰上「洪州都督府」拕分為上、中、下三隻等級。公元704年，改做洪、饒、撫、吉、虔五隻州。等到哩公元742年，江西各「州」拕改回「郡」，「州刺史」拕改回「郡太守」。公元758年，「州」、「郡」兩制又拕斢回頭。

公元627年，「江南道」設立。公元733年，江南道拕分做「江南東道」同到「江南西道」，「每道置采訪使，檢查非法，如漢刺史之職」。《舊唐書·地理志序》江南東道嗰首治係蘇州，江南西道嗰首治係洪州。江南西道嗰下頭管到十九隻州，佢俚係：宣、歙、池、洪、江、鄂、岳、饒、虔、吉、袁、信、撫、潭、衡、永、道、郴、邵。《新唐書》，卷四十一

公元755年之後，江西設立「節度使」，箇隻職務管到軍政、財政大權。咁也就出現「藩鎮割據」嗰情況，末後等情況好滴子後，「節度使」就拕改做「觀察使」。公元758年，「洪吉都防禦、團練、觀察、處置使」設立，佢「兼莫徭軍使，領洪、吉、虔、撫、袁五州」。《新唐書》，卷六十八。「莫徭」係許時間湖南西首嗰非漢族地區。末後，信州、江州又拕加進來。公元764年，「洪吉都防禦、團練、觀察、處置使」拕改做「江南西道觀察使」，佢下頭管到洪、饒、吉、江、袁、信、虔、撫等州。《舊唐書·地理志》公元865年，「江南西道觀察使」拕改做「鎮南軍節度使」。許時間鎮守交趾嗰軍隊係北方人，佢俚不服當地嗰水土氣候，「涉氛瘴死者十七，戰無功，蠻勢蓋張」。《新唐書》，卷一百八十四故係江西嗰鎮南軍徵兵三萬，拕派去駐防。

州嗰設立
洪州
公元622年，洪州設立。佢下頭管到7隻縣：南昌、豐城、高安、建昌、新吳、武寧、分寧。佢嗰州治係南昌。

饒州
公元621年，饒州設立。佢下頭管到4隻縣：鄱陽、餘干、樂平、浮梁。佢嗰州治係鄱陽。

吉州
公元622年，吉州設立。佢下頭管到7隻縣：廬陵、太和、安福、新淦、永新。佢嗰州治係廬陵。

撫州
公元622年，撫州設立。佢起頭管到臨川、南城、邵武、宜黃、崇仁、永城、東興、將樂八隻縣。公元624年，永城、東興、將樂拕取消，佢俚同到邵武獨立建州。公元625年，宜黃也跟到取消。末後撫州嗰下頭就盈4隻縣：臨川、南城、崇仁、南豐。佢嗰州治係臨川。

袁州
公元621年，袁州設立。佢下頭管到7隻縣：宜春、萍鄉、新喻。佢嗰州治係宜春。

信州
公元758年，信州設立。佢下頭管到7隻縣：上饒、弋陽、貴溪、玉山。佢嗰州治係上饒。

江州
公元621年，江州設立。佢下頭管到7隻縣：潯陽、都昌、彭澤。佢嗰州治係潯陽。

虔州
公元622年，虔州設立。佢下頭管到7隻縣：贛、虔化、南康、雩都、信豐、安遠、大庾。佢嗰州治係贛。

腳注

Category:江西嗰歷史行政規劃
Category:唐朝時間江西嗰行政規劃